बार्सिलोनालाई उछिनेर रियल अगाडि
रियल म्याड्रिडले स्पेनी ला लिगाको उपाधि होड आफ्नो नियन्त्रणमा लिन आइतबार राति रियल सोसिडाडलाई २–१ ले हरायो । यो जितपछि रियलले बार्सिलोनालाई उछिनेर अंक तालिकाको शीर्ष स्थान पनि कब्जा गरेको छ ।
सान सेबास्टिन — रियल म्याड्रिडले स्पेनी ला लिगाको उपाधि होड आफ्नो नियन्त्रणमा लिन आइतबार राति रियल सोसिडाडलाई २–१ ले हरायो । यो जितपछि रियलले बार्सिलोनालाई उछिनेर अंक तालिकाको शीर्ष स्थान पनि कब्जा गरेको छ ।कप्तान सर्जियो रामोसको गोलले ५० औं मिनेटमा रियलले अग्रता लिएको थियो । त्यसपछि खेल विवादास्पद रह्यो र सोसिडाडको गोललाई ‘भार’ ले अमान्य घोषित गरिदियो ।करिम बेन्जेमाले ७१ औं मिनेटमा रियलको अग्रता दोब्बर बनाए । खेल सकिन सात मिनेट अगाडि मेरिनाले सोसिडाडका लागि एक गोल भने फर्काए । जिनेदिन जिदानको रियल र बार्सिलोनाको समान ३० खेलबाट ६५ अंक रहेको छ ।तर रियल दुई टिमबीचको ‘हेड टु हेड’ को आधारमा अगाडि रहेको हो ।आइतबारका अन्य खेलमा भ्यालेन्सियाले ओसासुनालाई २–० ले हरायो भने सेल्टा भिगोले एलाभेसलाई ६–० ले पन्छायो । 